Dintre statele analizate pentru ITUC 2015, România are unul dintre cele mai slabe rating-uri de respectarea drepturilor muncitorilor. Pentru 2015 sunt amintite incidentele legate de sindicalizarea muncitorilor de la Wizz Air. Pe lângă situația incertă a drepturilor muncitorilor, România are și cel mai mic procent din PIB acordat pentru salarii și compensări pentru angajați. Pe lângă faptul că drepturile muncitorilor nu sunt respectate, aceștia nu sunt nici foarte bine plătiți, iar procentul compensării este în scădere în ultimii ani.